12 Desember 2021 - Jesus - Seun van God - 'N GEMEENTE IN AFRIKA VIR DIE HELE WÊRELD
12 Desember 2021 - Jesus - Seun van God
Daar is baie verwarring oor wie Jesus was:
Omdat daar so baie verwarring is, is dit goed om te kyk na hoe Jesus beskryf is deur die mense rondom Hom. Een van die maniere wat Hy beskryf was, was as die Seun van God, maar waarom?
Nie net sou ander Hom die Seun van God noem nie, maar Hy sou ook self daardie titel aanvaar in Sy tyd op aarde.
Wat sê Jesus se dissipels?
Markus begin Sy evangelie met veronderstelling dat Jesus die Seun van God is. Hy hoef nie veel meer daaroor op daardie tydstip te sê nie. Hy brei die beginsels rondom Jesus as Seun van God uit in die res van Sy evanglie. Omdat Markus die oudste evangelie is, is dit belangrik dat hy sy evangelie so begin.
Hy kon kies om te sê dat Jesus die Messias was (wat Hy ook was), maar hy kies hierdie titel.
​Waarom sou dit wees?
Die evangelie van Jesus Christus, die Seun van God, begin só:
Die begin van sy evangelie, kon Markus in die moeilikheid kry:
In Joodse gebruik was dit nie vreemd dat iemand kon sê hy is die seun van God nie. Om die waarheid te sê, al die Jode het hulself as kinders van God beskou. Hulle het almal gedink hulle behoort aan God, hul Vader.
Wat hierdie titel kontroverseel gemaak het in Jesus se tyd was iets anders. In daardie tyd sou net die keiser van die Romeinse Ryk (wat nog dele van die Romeinse Demokrasie gewys het) deur die Romeine gesien word as die seun van god. In hierdie geval die seun van die Romeinse oppergod.
Wanneer Markus sy evangelie begin met die gedagte dat Jesus die Seun van God is, daag hy dus die politieke elite van sy tyd uit. Indien hy dit gesê het in die tyd was Jesus nog geleef het, sou dit nie so kontroversieel wees nie, maar hy doen dit in omtrent 60 nC. Amper dertig jaar na Jesus se dood.
In daardie tyd was die kerk besig om uit te brei teen die spoed van 'n vinnige en haastige Springbok vleuel. Niks kon dit keer nie. In daardie tyd kon jy waarskynlik ter dood veroordeel word vir sulke kommentaar.
Nie net het die gelowiges getuig dat Jesus die Seun van God is nie, maar ook dat hulle almal Sy kinders is. Hierdie het 'n nuwe familie samestelling veronderstel van ondersteuning. Dit kon 'n bedryging wees vir die Romeinse Ryk.
Wanneer Markus dus begin deur te sê "Jesus, die Seun van God...", maak hy 'n stelling wat hom in groot moeilikheid kon kry, MAAR, hy erken ook dat dit die enigste waarheid is wat Hy glo. Die keiser en sy politieke bestel is dus nie leier van Markus se wêreld nie, Jesus is.
Wie is jou leier vandag?
Sou jy vandag dit kon sê? Jesus is die Seun van God.
Markus se belydenis maak geskiedenis:
Markus se belydenis sou nie net 'n groot impak hê op diegene wat dit eerste lees nie, maar dit sou Teologiese onderbou word van latere skrywers in die Bybel. Dit sou kultuur word om te verwys na Jesus as die Seun van God.
​Kyk na wat die skrywer van die Johannesbriewe skryf:
Wie bely dat Jesus die Seun van God is – God bly in hom en hy in God.
Gelowiges was dus aangemoedig om te bely dat Jesus die Seun van God is. Was daardie aanmoediging bedoel om net in die gemeenskap van gelowiges te doen. of ook na buite toe?
Na buite toe. Daaroor kan ons seker wees. Een van die redes waarom die vroeë kerk so uitbrei is juis omdat daar getuig word van Jesus se liefde en genade op grond van die feit dat Hy die Seun van God is.
Die Romeine sou sê dat net die keiser kon goed wees en genade bewys, maar die eerste gelowiges sou anders daarna kyk.
Hulle was dus aangemoedig om na buite te getuig dat hulle vir Jesus ken, en dat Hy die Seun van God is. Dis waarom daar so vasgehou word aan Jesus se wederkoms, want dit dien as die groot verlossing van die enigste een wat dit werklik kon doen - Jesus Christus.
Wat vra dit van ons?
Nou sal jy dalk dink dat om Jesus te bely as die Seun van God in die tyd wat die vroeë gelowiges geleef het, katastrofies sou wees, maar dit was nie. Jy sou dink dat hulle lewe sou kos, en jy sou reg wees, maar daar sou 'n ander voordeel wees.
Vryheid, en oorwinning.
Hulle sou saam met so baie mense wêreldwyd kon wys dat hulle nie omgekoop sou word nie. Kyk na wat die skrywer van die Johannesbriewe verder skryf:
Die oorwinning lê dus in die getuienis dat jy vir Jesus ken, ongeag die uitkoms van daardie getuienis. God se Woord keer nooit leeg na Hom terug nie. Indien die ander persoon nie verander as gevolg daarvan nie, of selfs die ander mense daarrondom nie, sal dit jou altyd verander.
​Jy is 'n wenner wanneer jy getuig van Jesus se liefde.
Gaan leef in hierdie getuienis:
Jesus het self toe Hy voor die Hoëpriester gestaan het, bely dat Hy die Seun van God is. Ons kan dit dan doen met vrymoedigheid en ook met vrede en vryheid. Dit gee vir ons oorwinning.
Toe staan die hoëpriester op en sê vir Hom: "Verweer jy jou glad nie? Wat van die getuienis wat hierdie mense teen jou inbring?"
Maar Jesus het niks gesê nie. Die hoëpriester sê toe vir Hom: "Ek stel jou onder 'n eed by die lewende God dat jy vir ons moet sê: Is jy die Christus, die Seun van God?"
Jesus antwoord hom: "Dit is soos u sê. Daarby sê Ek vir julle:
"Van nou af sal julle die Seun van die mens sien waar Hy aan die regterhand sit van Hom wat magtig is, en julle sal Hom sien kom op die wolke van die hemel."
Omdat Hy vir ons die ware lewe van vryheid gee:
Dis hierdie selfde genade en liefde waarvan Paulus getuig wanneer hy bely dat Jesus die Seun van God is. Hy sê die volgende:
Vir Paulus, wat 'n Jood was, was daar geen ander opsie as om te sê dat Jesus waarlik die Seun van God is nie.
Hy doen dit omdat hy nie anders kan nie. Hy is oorstelp, uit die veld geslaan, deur die groot liefde wat Jesus vir Hom het. Dit het hom radikaal verander, maar ook stelselmatig. Hy het stelselmatig nie anders kon as om meer radikaal te groei nie.
Gebruik bietjie jou verstand:
Om in Jesus te glo as die Seun van God vra dat jy jou brein gebruik. Jy kan maar gaan kyk na die feite van Jesus se lewe, asook Sy sterwe en opstanding. Hy is die Seun van God.
En ons weet dat die Seun van God gekom het en ons verstand gegee het om die ware God te ken; en ons is in die ware God, in sy Seun, Jesus Christus. Hy is die ware God en die ewige lewe.
Om God te ken deur Jesus die Seun van God, gee ons 'n sekere kennis. Dit gee ons verstand wanneer ander ons van spoor af wil bring.
Glo jy daardie feite? Want indien jy doen, kan jy nie anders as om te bely dat Jesus waarlik die Seun van God is.